EkBass/fiwiki-20250220-pages-articles huggingface dataset:
Hatsuharu (1906)

Hatsuharu () oli keisarillisen Japanin laivaston 1907 valmistunut Kamikaze- luokan torpedovenehävittäjä. == Valmistus == Alus tilattiin Kawasakin Koben telakalta osana vuoden 1904 hankintoja. Sen köli laskettiin 11. marraskuuta 1905 ja alus laskettiin vesille 21. toukokuuta 1906. Alus valmistui 1. maaliskuuta 1907.Nishida == Palvelus == Alus luokiteltiin kolmannen luokan hävittäjäksi ja se poistettiin ensilinjan tehtävistä. Se poistettiin alusluettelosta 1. joulukuuta 1924 ja aluksen miehistö upotti sen 13. elokuuta 1928. == Lähteet == * === Viitteet === Luokka:Kamikaze-luokan hävittäjät (1905) Luokka:Japanilaiset ensimmäisen maailmansodan hävittäjät
Wakaba (1906)

Wakaba () oli keisarillisen Japanin laivaston 1906 valmistunut Kamikaze-luokan torpedovenehävittäjä. == Valmistus == Alus tilattiin osana vuoden 1904 hankintoja Yokosukan laivastontelakalta, missä köli laskettiin 20. toukokuuta 1905. Alus laskettiin vesille vielä saman vuoden lopulla 25. marraskuuta ja valmistui 28. helmikuuta 1906.Nishida == Palvelus == Alus luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Alus muutettiin 1. joulukuuta 1924 miinanraivaajaksi. Se poistettiin alusluettelosta 1. huhtikuuta 1928 ja romutettiin. == Lähteet == * === Viitteet === Luokka:Kamikaze-luokan hävittäjät (1905) Luokka:Japanilaiset ensimmäisen maailmansodan hävittäjät
Hatsuyuki (1906)

Hatsuyuki () oli keisarillisen Japanin laivaston 1906 valmistunut Kamikaze- luokan torpedovenehävittäjä. == Valmistus == Alus tilattiin Yokosukan laivastontelakalta osana vuoden 1904 hankintoja. Sen köli laskettiin 11. syyskuuta 1905 ja alus laskettiin vesille 8. maaliskuuta 1906. Alus valmistui 17. toukokuuta.Nishida == Palvelus == Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus muutettiin 1. joulukuuta 1924 miinanraivaajaksi. Se poistettiin alusluettelosta 1. huhtikuuta 1928. Alus on romutettu. == Lähteet == * === Viitteet === Luokka:Kamikaze-luokan hävittäjät (1905) Luokka:Japanilaiset ensimmäisen maailmansodan hävittäjät
Uzuki (1906)

Uzuki () oli keisarillisen Japanin laivaston 1907 valmistunut Kamikaze-luokan torpedovenehävittäjä. == Valmistus == Alus tilattiin osana vuoden 1905 hankintoja Kawasakin Koben telakalta, missä köli laskettiin 22. maaliskuuta 1906. Alus laskettiin vesille 20. syyskuuta ja valmistui 6. maaliskuuta 1907.Nishida == Palvelus == Alus luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Alus poistettiin alusluettelosta 1. joulukuuta 1924 ja romutettiin. == Lähteet == * === Viitteet === Luokka:Kamikaze-luokan hävittäjät (1905) Luokka:Japanilaiset ensimmäisen maailmansodan hävittäjät
Aquafaba

Papumehu eli aquafaba on yleisnimitys säilykekikherneiden ja -papujen ja tofun liemelle, jolla voi pitkälti korvata kananmunan käytön ruoanlaitossa. Se on helposti saatavilla oleva ja yksi halvimmista kananmunan korvaavista tuotteista. Ranskalaiskokki Joel Roessel huomasi vuonna 2014 kikhernepurkin veden vaahtoutuvan vatkattaessa. Amerikkalainen Goose Wohlt keksi valmistaa kananmunatonta marenkia vain aquafabaa ja sokeria käyttämällä ja julkaisi keksintönsä vegaaniyhteisössä Facebook-sivulla What Fat Vegans Eat. Tästä innostuneena Rebecca August perusti Facebook-ryhmän Vegan Meringues - Hits and Misses!, joka on kehittänyt papumehulle lisää käyttötarkoituksia. Ryhmällä oli elokuussa 2016 yli 50 000 jäsentä. == Käyttö == Ensimmäinen resepti, johon papumehua käytettiin, oli marenki. Papumehua voidaan käyttää myös muuhun leivontaan ja ruoanlaittoon, muun muassa lettuihin, jäätelöön, kakkuihin, majoneesiin, juustoon, vaahtokarkkeihin, leivoksiin ja moneen muuhun. Papumehun voi myös pakastaa myöhempää käyttöä varten ja sitä voi kuumentaa ja keittää kasaan paksumman koostumuksen aikaansaamiseksi. == Lähteet == == Aiheesta muualla == * http://aquafaba.com/index.html * https://www.reddit.com/r/aquafaba * http://www.peta.org/living/food/vegan- aquafaba-recipes-egg-free/ Luokka:Ruoka-ainekset
European Round Table of Industrialists

European Round Table of Industrialists (lyhenne ERT tai ERTI) on vuonna 1983 perustettu Euroopan unionissa toimiva suurteollisuuden edunvalvontaryhmä, johon kuuluu noin 50 eurooppalaista teollisuusjohtajaa, tavoitteena kilpailykyvyn vahvistaminen. Ryhmä toimii sekä kansainvälisillä että kansallisilla tasoilla. Ryhmän perustajahahmo on ollut Volvon johtaja Pehr G. Gyllenhammar. Jorma Ollila oli ERT:n puheenjohtajana vuosina 2005–2009 ollessaan Nokian toimitusjohtajana. ==Suomi ja ERT== Suomesta ryhmään ERT:n virallisella sivulla on jäseneksi ilmoitettu Kone Oyj:n Henrik Ehrnrooth ja Risto Siilasmaa (Nokia). Aiemmin on Suomesta "Euroopan pyöreän pöydän teollisuusmiehiin" kuulunut Nokian Kari Kairamo (1986-1988), Simo Vuorilehto (Nokia) ja Casimir Ehrnrooth Kymmene-yhtymästä. Kone.com-sivustollaan Kone- yhtiö ilmoittaa olevansa mukana ERT:n energia- ja ilmastonmuutostyöryhmässä. ERT on suomennettu monilla eri tavoin, esimerkiksi ”Euroopan teollisuusjohtajien pyöreä pöytä”, ”Euroopan pyöreä pöytä”, ”Euroopan teollisuusmiesten pyöreä pöytä”, ”Euroopan pyöreän pöydän klubi”. Jorma Ollila on ollut ERT:ssä mukana vuosina 1997–2011, myös Antti Herlinin nimi (Kone Oyj) on esiintynyt ERT:n jäsenlistoilla. ==Arvostelua ERT:tä kohtaan== Friedrich Moserin ja Matthieu Lietaertin vuoden 2012 elokuva 'Brysselin lobbarit', (The Brussels Business - Who Runs the European Union) pitää ERT:n kulissientakaista vaikutusvaltaa EU:ssa suurena. Ilkka Hakalehdon kirjan Itsenäisyys vaarassa: kamppailu Suomesta 1917 vallankumouksesta 1990-luvun eurohuumaan mukaan ERT on perustettu nimenomaan toteuttamaan suuryritysten ja suurpääoman omistajien etujen mukainen rakennemuutos Euroopan unionin avulla - ja että ERT on EU:n todellinen vallankäyttäjä sen virallisten toimi- ja päätoksentekoelinten takana. ==Lähteet== * Members, Ert * Itsenäisyys vaarassa: kamppailu Suomesta 1917 vallankumouksesta 1990-luvun eurohuumaan, Ilkka Hakalehto, 1003 * http://thebrusselsbusiness.eu/at/team.html * Keith Richardson, Big Business and the European Agenda (2000), The Sussex European Institute, s.30, PDF- tiedosto * kone.com, Sustainability, Memberships and positions of trust Luokka:Lobbaus Luokka:Kansainväliset poliittiset järjestöt
Emil Vesa

Emil Onerva Vesa (19. maaliskuuta 1912 Viipuri – 19. kesäkuuta 1964 Säkylä)Kuolleita (maksullinen artikkeli) Helsingin Sanomat 23.6.1964, HS Aikakone. Viitattu 8.3.2018. oli suomalainen ylikersantti ja jatkosodan ajan hävittäjälentäjä. Vesa saavutti 29,5 ilmavoittoa kesäkuun 1942 ja heinäkuun 1944 välillä Brewster F2A Buffalo- ja Messerschmitt Bf 109G -hävittäjillä. Näistä 12 tuli kahden viikon kuluessa juhannuksen aikaan 1944. Vesa palveli Lentolaivue 24:ssä. Vesa työskenteli yksityiskauppiaana Viipurissa ja sotien jälkeen Kauttualla. Viimeksi hän oli Lännen Sokerin ostopäällikkönä. Vesa oli mukana perustamassa vuonna 1948 Kauttuan ilmailukerhoa. Hänet on haudattu Säkylään. Kuollessaan hän oli sotilasarvoltaan vääpeli. == Lähteet == Luokka:Suomalaiset hävittäjälentäjät Luokka:Vuonna 1912 syntyneet Luokka:Vuonna 1964 kuolleet
Mongolia kesäolympialaisissa 2016

Mongolia osallistui kesäolympialaisiin 2016. Sitä edusti 43 urheilijaa yhdeksässä lajissa. http://theubpost.mn/2016/8/8/mongolian-athletes-compete- on-day-1-of-2016-rio-olympics/ Joukkueen lipunkantajana avajaisissa toimi judoka Temuulen Battulga. == Joukkue == ===== Jousiammunta ===== Mongoliasta jousiammuntaan osallistui Jantsangiin Gantögs. =====Yleisurheilu ===== Yleisurheilussa Mongoliaa edustavat miesten puolelta Bat-Ochir Ser-Od, Gantulga Dambadarjaa sekä Tseveenravdan Byambajav, jotka osallistuvat maratoniin. Naisten puolella Mongoliaa edustavat Bayartsogt Munkhzayaa ja Luvsanlkhundegiin Otgonbayar osallistumalla myös maratoniin. =====Nyrkkeily===== Mongolia lähetti kuusi edustajaa olympialaisiin. Edustajat ovat Gankhuyagiin Gan-Erdene alemmassa kärpässarjassa, Kharkhuugiin Enkh-Amar kärpässarjassa, Erdenebatyn Tsendbaatar kääpiösarjassa, Dorjnyambuugiin Otgondalai kevytsarjassa, Baatasurkhiin Chinzorig ylemmässä kevytsarjassa ja Byambyn Tuvshinbat välisarjassa. =====Judo ===== Mongolia sai kaikkiaan 13 judokaa Rion olympialaisiin, kahdeksan miestä ja viisi naista. =====Ammunta ===== Mongolia sai lähetettyä kolme edustajaa Rion olympialaisiin. Kaikki heistä olivat naisia. Heistä Gankhuyagiin Nandizayaa osallistui 10 metrin ilmakivääriin ja 50 metrin kivääriammuntaan, Otryadyn Gundegmaa 10 metrin ilmapistooliin ja 25 metrin pistooliin ja Tsogbadrakhyn Mönkhzyl 10 metrin ilmapistooliin ja 25 metrin pistooliin. == Lähteet == Luokka:Valtiot kesäolympialaisissa 2016 Luokka:Mongolia olympialaisissa
Saukkolammi (Ylöjärvi, Luode)

Saukkolammi on Pirkanmaalla Ylöjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma- alueeseen. Saukkolammi on osa Liesijärven valuma-aluetta. == Maantietoa == Lammen pituus on 150 metriä, leveys 100 metriä ja sen pinta-ala on 1,1 hehtaaria. Se sijaitsee pienellä metsäisellä suolla yhdessä pienen lammen kanssa ja niitä kiertää kapea avosuon vyöhyke. Siihen on kaivettu viisi suo- ojaa, joista yksi laskee Liesijärven eteläpäähän suo-ojien läpi. Lampi sijaitsee Liesijärven länsipuolella ja se on rajattu ulos Seitsemisen kansallispuistosta. Rantaviivan pituus on 450 metriä. Lampien väliin on rakennettu jokin mökki, jonne johtaa seututieltä 332 alkavalta kärrypolulta lähtevä kävelypolku. == Lähteet == Luokka:Liesijärven valuma-alue (Sipsiöjärven valuma-alue) Luokka:Kurun järvet
Gertrude Kolar

Gertrude ”Trude” Kolar (myöh. Gollner, 23. tammikuuta 1926 Graz – 22. joulukuuta 2014 Berliini, Saksa) oli itävaltalainen telinevoimistelija ja kuollessaan maan ainoa lajin maailmanmestari. Kolar kilpaili kaksissa kesäolympialaisissa: Lontoossa 1948 hän sijoittui Itävallan joukkueessa joukkuekilpailun kuudenneksi ja Helsingissä 1952 joukkuekilpailun kymmenenneksi ja yhteisvoimistelun yhdeksänneksi. Hän kilpaili Helsingissä myös moniottelussa ja kaikilla telineillä päälle 70:n sijoituksilla. MM- kilpailuista Kolar voitti Baselissa 1950 kultaa eritasonojapuilta, hopeaa hypystä ja pronssia ottelusta.Olympics at Sports- Reference.comhttp://www.sport-komplett.de/sport- komplett/sportarten/t/turnen/hst/28.html Avioitumisensa myötä Gollnerina tunnettu Kolar kuoli 88-vuotiaana Berliinissä 22. joulukuuta 2014. Hän oli kuollessaan edelleen Itävallan ainoa maailmanmestaruuden voittanut telinevoimistelija.http://www.gymmedia.de/Geraetturnen/Oesterreichs-einzige- Turn-Weltmeisterin-Gertrud-Gollner-heute-verstorben == Lähteet == * Trude Gollner-Kolar Bio, Stats and Results Olympics at Sports-Reference.com === Viitteet === Luokka:Itävaltalaiset telinevoimistelijat Luokka:Vuonna 1926 syntyneet Luokka:Vuonna 2014 kuolleet
Doris Hedberg

Doris Linnea Birgitta Hedberg (myöh. Asplund, s. 18. helmikuuta 1936 Skellefteå) on ruotsalainen kilpauransa päättänyt telinevoimistelija ja olympiamitalisti. Hedberg saavutti yhteisvoimistelussa olympiahopeaa Melbournessa 1956, missä hän kilpaili myös ottelussa, sijoittui permannolla kahdeksanneksi ja hypyssä kymmenenneksi ja kuului myös Ruotsin joukkuekilpailussa kahdeksanneksi sijoittuneeseen joukkueeseen.Olympics at Sports-Reference.comRuotsin olympiakomitea == Lähteet == * Doris Hedberg Bio, Stats and Results Olympics at Sports-Reference.com * Profiili Ruotsin olympiakomitea === Viitteet === Luokka:Ruotsalaiset telinevoimistelijat Luokka:Ruotsalaiset olympiamitalistit Luokka:Vuonna 1936 syntyneet Luokka:Elävät henkilöt
Eva Rönström

Eva Rönström (myöh. Ericsson, 29. joulukuuta 1932 Tukholma – 7. lokakuuta 2021 Nacka) oli ruotsalainen telinevoimistelija ja olympiamitalisti. Rönström saavutti yhteisvoimistelussa olympiahopeaa Melbournessa 1956, missä hän kilpaili myös ottelussa, sijoittui yksittäisillä telineillä parhaimmillaan permannolla 18:nneksi ja kuului myös Ruotsin joukkuekilpailussa kahdeksanneksi sijoittuneeseen joukkueeseen.OlympediaRuotsin olympiakomitea == Lähteet == * * Profiili Ruotsin olympiakomitea === Viitteet === Luokka:Ruotsalaiset telinevoimistelijat Luokka:Ruotsalaiset olympiamitalistit Luokka:Vuonna 1932 syntyneet Luokka:Vuonna 2021 kuolleet
Vanja Blomberg

Vanja Hedvig Desideria Blomberg (myöh. Webjörn, s. 28. tammikuuta 1929 Göteborg) on ruotsalainen kilpauransa päättänyt telinevoimistelija, olympiavoittaja ja maailmanmestari. Blomberg voitti yhteisvoimistelussa olympiakultaa Helsingissä 1952. Ruotsi oli Helsingissä joukkuekilpailussa neljäs, mutta ottelussa 82:nneksi sijoittuneen Blombergin suorituksia ei laskettu mukaan Ruotsin tulokseen: Blomberg sijoittui henkilökohtaisissa kilpailuissa parhaimmillaan permannolla 31:nneksi. MM-kilpailuista Blomberg voitti Baselissa 1950 kultaa joukkuekilpailusta.Olympics at Sports- Reference.comRuotsin olympiakomiteahttp://www.sport-komplett.de/sport- komplett/sportarten/t/turnen/hst/28.html == Lähteet == * Vanja Blomberg Bio, Stats and Results Olympics at Sports-Reference.com * Profiili Ruotsin olympiakomitea === Viitteet === Luokka:Ruotsalaiset telinevoimistelijat Luokka:Ruotsalaiset olympiavoittajat Luokka:Vuonna 1929 syntyneet Luokka:Elävät henkilöt
Gun Röring

Gun Margareta Röring (myöh. Lindh, 16. kesäkuuta 1930 Uumaja – 17. maaliskuuta 2006 Uumaja) oli ruotsalainen telinevoimistelija ja olympiavoittaja. Röring voitti yhteisvoimistelussa olympiakultaa Helsingissä 1952. Lisäksi Ruotsi oli Helsingissä joukkuekilpailussa neljäs, ja Röring sijoittui ottelussa 23:nneksi oltuaan yksittäisillä telineillä parhaimmillaan permannolla 20:s.Olympics at Sports-Reference.comRuotsin olympiakomitea == Lähteet == * Gun Röring Bio, Stats and Results Olympics at Sports-Reference.com * Profiili Ruotsin olympiakomitea === Viitteet === Luokka:Ruotsalaiset telinevoimistelijat Luokka:Ruotsalaiset olympiavoittajat Luokka:Vuonna 1930 syntyneet Luokka:Vuonna 2006 kuolleet
Ingrid Sandahl

Ingrid Clara Charlotta Sandahl (myöh. Sundell, 5. marraskuuta 1924 Tukholma – 15. marraskuuta 2011 Örebro) oli ruotsalainen telinevoimistelija, olympiavoittaja ja maailmanmestari. Sandahl voitti yhteisvoimistelussa olympiakultaa Helsingissä 1952. Lisäksi Ruotsi oli Lontoon kesäolympialaisissa 1948 sekä Helsingissä joukkuekilpailussa neljäs, ja jälkimmäisessä Sandahl kilpaili myös ottelussa ja telineillä sijoittuen parhaimmillaan 50:n huonommalle puolen. MM-kilpailuista hän voitti Baselissa 1950 kultaa joukkuekilpailustahttp://www.sport-komplett.de/sport- komplett/sportarten/t/turnen/hst/28.html.Olympics at Sports- Reference.comRuotsin olympiakomitea == Lähteet == * Ingrid Sandahl Bio, Stats and Results Olympics at Sports-Reference.com * Profiili Ruotsin olympiakomitea === Viitteet === Luokka:Ruotsalaiset telinevoimistelijat Luokka:Ruotsalaiset olympiavoittajat Luokka:Vuonna 1924 syntyneet Luokka:Vuonna 2011 kuolleet
Latam Airlines Group

LATAM Airlines Group S.A. on chileläinen lentoyhtiöitä omistava holdingyhtiö, joka syntyi LAN Airlinesin ja TAM Linhas Aéreasin yhdistyttyä kesällä 2012. Yhtiön pääkonttori sijaitsee Chilen pääkaupungissa, Santiagossa. Yhtiöllä on toimistoja myös Argentiinassa, Brasiliassa, Kolumbiassa, Ecuadorissa, Paraguayssa ja Perussa. Yhtiön toimitusjohtaja on LAN Airlinesin entinen johtaja, Enrique Cueto. Vaikka yhdistyminen tapahtui jo 2012, niin molemmat lentoyhtiöt (LAN Airlines ja TAM Airlines) saivat lentää itsenäisesti elokuuhun 2015 asti. Tällöin ilmoitettiin, että molemmat yhtiö uudelleenbrändätään LATAM-nimen alle. LATAM Airlines Groupin kilpailijat Etelä-Amerikan mantereella ovat esim. Synergy Group, Aviancia Holdings, Copa Airlines, Gol ja Azul Airlines. == Laivasto == Yhtiön laivasto käsittää 2019 317 konetta ja laivaston keski-ikä on 9 vuotta. * 46 kpl Airbus A319 * 132 kpl Airbus A320 (tilauksessa 13 kpl) * 49 kpl Airbus A321 (tilauksessa 1 kpl) * 9 kpl Airbus A350 XWB (tilauksessa 2 kpl) * 45 kpl Boeing 767 * 12 kpl Boeing 777 * 24 kpl Boeing 787 Dreamliner ==Tytäryhtiöt== * : LATAM Chile ** : LATAM Argentina ** : LATAM Cargo Chile ** : LATAM Express ** : LATAM Colombia ** : LATAM Cargo Colombia ** : LATAM Ecuador ** : LATAM Cargo Mexico ** : LATAM Perú * : LATAM Brasil ** : LATAM Cargo Brasil ** : LATAM Paraguay ==Omistajat== Osakkeenomistaja osuus Banco de Chile 59,64% Delta Air Lines 10,03% Qatar Airways 10,02% Banco Santander Chile 9% Costa Verde Aeronautica (Cueto Group & Amaro Group) 3,93% Muut 7,38% Lähde: ==Galleria== File:2016 Olympic Flame arrival at Brasília International Airport (11).jpg|thumb|Vuoden 2016 kesäolympialaisten olympiatuli saapuu Brasiliaan LATAMin Boeing 767-300:lla File:Salonvip-gru-latam.jpeg |thumb|LATAMin VIP-lounge. File:Latam-logo.jpg |thumb|LATAMin sinipohjainen logo. File:LATAM Chile Boeing 787-9 Dreamliner CC-BGB.jpg|thumb|LATAMin Boeing 787-9. File:LATAM Airlines services.svg |thumb|LATAMin kohteet. == Lähteet == Luokka:Holdingyhtiöt Luokka:Chileläiset lentoyhtiöt
Göta Pettersson

Göta Elisabeth Pettersson (myös muodossa Petersson, myöh. Frisk, 18. joulukuuta 1926 Tukholma – 9. lokakuuta 1993 Tukholma) oli ruotsalainen telinevoimistelija, olympiavoittaja ja maailmanmestari. Pettersson voitti yhteisvoimistelussa olympiakultaa Helsingissä 1952. Lisäksi Ruotsi oli Lontoon kesäolympialaisissa 1948 sekä Helsingissä joukkuekilpailussa neljäs, ja jälkimmäisessä Pettersson kilpaili myös ottelussa ja telineillä sijoittuen parhaimmillaan 30:n huonommalle puolen. MM-kilpailuista hän voitti Baselissa 1950 kultaa joukkuekilpailustahttp://www.sport-komplett.de/sport- komplett/sportarten/t/turnen/hst/28.html.Olympics at Sports- Reference.comRuotsin olympiakomitea == Lähteet == * Göta Pettersson Bio, Stats and Results Olympics at Sports-Reference.com * Profiili Ruotsin olympiakomitea === Viitteet === Luokka:Ruotsalaiset telinevoimistelijat Luokka:Ruotsalaiset olympiavoittajat Luokka:Vuonna 1926 syntyneet Luokka:Vuonna 1993 kuolleet
Gunnel Ljungström

Gunnel Ljungström (myöh. Petersson, s. 25. elokuuta 1931Sveriges befolkning 1990. CD-levy. Sveriges Släktforskarförbund) on ruotsalainen kilpauransa päättänyt telinevoimistelija ja maailmanmestari. Ljungström voitti Baselissa 1950 kultaa joukkuekilpailusta.http://www.sport-komplett.de/sport- komplett/sportarten/t/turnen/hst/28.html == Lähteet == Luokka:Ruotsalaiset telinevoimistelijat Luokka:Vuonna 1931 syntyneet Luokka:Mahdollisesti elävät henkilöt
Klaus Alakoski

Klaus Jalmari ”Santtu” Alakoski (17. elokuuta 1921 Helsinki – 24. syyskuuta 1988 JärvenpääKuolleita: Laboratoriomestari Klaus Alakoski. Helsingin Sanomat 9.10.1988, s. 18. (Maksullinen artikkeli.)) oli suomalainen ylikersantti ja jatkosodan ajan hävittäjä-ässä.Klaus Jalmari "Santtu" Alakoski. Cieldegloire.comFinnish fighter aces. Axis History Forum. Klaus Alakoski teki jatkosodan aikana 239 sotalentoa ja saavutti 26 ilmavoittoa, näistä yhden Fiat G.50-hävittäjällä Aunuksessa elokuussa 1941 ja loput Messerschmitt Bf 109G-hävittäjillä toukokuun 1943 ja heinäkuun 1944 välillä Suomenlahdella ja Karjalan kannaksella. Alakoski palveli Lentolaivue 26:ssa vuoteen 1943 saakka ja Lentolaivue 34:ssä vuonna 1944. Sodan jälkeen Alakoski toimi Suomen Kumitehdas Osakeyhtiön Savion tuotantolaitoksen laboratoriomestarina. == Lähteet == == Kirjallisuutta == * Saarinen, Ahti – Sipiläinen, Esko: Klaus ”Santtu” Alakoski, vaitelias ässä. Brewster-sarja 9. Ahti Saarinen, Lahti 2004. ISBN 952-99412-0-X Luokka:Suomalaiset hävittäjälentäjät Luokka:Vuonna 1921 syntyneet Luokka:Vuonna 1988 kuolleet
Kim Song-guk

Kim Song-guk (; s. 5. lokakuuta 1985) on pohjoiskorealainen ampuja. Kesäolympialaisissa 2016 hän voitti pronssia miesten 50 metrin pistoolissa. Lisäksi hän osallistui myös 10 metrin ilmapistooliin, jossa hän jäi karsinnan sijalle 17 eikä päässyt finaaliin. == Lähteet == == Aiheesta muualla == * Kim Song-guk Kansainvälisen ampumaurheiluliiton sivuilla Luokka:Pohjoiskorealaiset ampujat Luokka:Pohjoiskorealaiset olympiamitalistit Luokka:Vuonna 1985 syntyneet Luokka:Elävät henkilöt
Roberto Alcaide

Roberto Alcaide García (s. 22. maaliskuuta 1978 Madrid) on espanjalainen pyöräilijä. Hänen luokituksensa pyöräilyssä on C4/LC2. Roberto Alcaide García kilpaili vuoden 2004 kesäparalympialaisissa ja voitti LC2-kilpailun. == Lähteet == Luokka:Espanjalaiset pyöräilijät Luokka:Vammaisurheilijat Luokka:Vuonna 1978 syntyneet Luokka:Elävät henkilöt
Karvakorvat

Karvakorvat oli MTV3-kanavalla vuonna 1996 esitetty huumorisarja, jossa eri eläintarhojen eläimiä esittävät lyhyet videopätkät oli muutettu sketseiksi jälkiäänittämällä niihin humoristinen dialogi ja musiikki. Eläinvideoiden väliin oli sijoitettu juonto-osuuksia, joissa näyttelijä Mika Nuojuan esittämä ”aputyöntekijä Kerppo” esitteli helsinkiläisen Korkeasaaren eläintarhan eläimiä ja kommentoi vitsailemalla videoita. Kerpon esittelemiä eläinlajeja olivat muun muassa punaniskavallabit, lumivuohi, vapiti, amurintiikeri, kaksikyttyräinen kameli, przewalskinhevonen ja halli. Sarjan idea, tunnusmusiikki, videomateriaali ja siihen liitetty valmis taustanauru olivat peräisin vuonna 1988 tehdystä hollantilaisesta tv-sarjasta Animal Crackers, jossa kaikkia ääniä esitti koomikko André van Duin. Suomenkielisessä äänityksessä eläinten ääninä olivat Petteri Summanen ja Jukka Rasila. == Lähteet == Luokka:1990-luvun suomalaiset sketsisarjat Luokka:Korkeasaari
PlayStationGL

PlayStationGL (aiemmin PS3GL) on vuonna 2008 perustettu PlayStation ja PC- pelaamiseen erikoistunut verkkoyhteisö. PlayStationGL tarjoaa rekisteröityneille käyttäjilleen muun muassa käyttäjä profiilin, keskustelupalstan, turnauksia, liigoja ja kilpailuja. == Aiheesta muualla == * Kotisivut * Twitter Luokka:Videopelisivustot
Imagawa Ujichika

Imagawa Ujichika (; 1473 – 1. elokuuta 1526) oli japanilainen Sengoku-kauden daimio ja Imagawa-klaanin pää. Hän oli myös Imagawa Ujiterun, Imagawa Hikogoron ja Imagawa Yoshimoton isä. ==Elämä== Imagawa Ujichika syntyi vuonna 1473. Hänen isänsä oli daimio ja Imagawa-klaanin pää, Imagawa Yoshitada, joka tuhosi Katsumada- ja Yokota-klaanit vuonna 1476 mutta samana vuonna henkiin jääneet klaanien jäsenet surmasivat hänet, jolloin Ujichikasta tuli kolmevuotiaana Imagawa-klaanin pää.Turnbull, Stephen (1998). The Samurai Sourcebook. Cassell & Co. s. 208. ISBN 1854095234. Vuonna 1521 Takeda Nobutora kukisti hänen kenraalinsa Fukushima Hyogon. Sairastunut Ujichika kuoli vuonna 1526 ja klaanin pääksi nousi hänen vanhin poikansa Imagawa Ujiteru. ==Lähteet== Luokka:Daimiot Luokka:Vuonna 1473 syntyneet Luokka:Vuonna 1526 kuolleet
Särkijärvi (Ylöjärvi, Luode)

Särkijärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma- alueeseen. Särkijärvi on osa Liesijärven valuma-aluetta. == Maantietoa == Järven pituus on 700 metriä, leveys 250 metriä ja sen pinta-ala on 7,8 hehtaaria. Se sijaitsee Liesijärven luoteispuolella kangasmaastossa Särkivehmaksen ja Löytynkankaan välissä Seitsemisen kansallispuistossa. Siihen on kaivettu neljä metsäojaa, joista koillisessa alkava on sen laskuoja Saukko- oja. Oja laskee 1,1 kilometrin päästä Liesijärven pohjoispäähän. Veden laskennallinen viipymä järvessä on 127 vuorokautta. Rantaviivan pituus on 1,7 kilometriä. Pohjoisosassa sen ranta on soista metsää. Lampi on autio eikä sinne johda tietä. Sen ohittaa länsipuolella kulkeva polku, joka saa alkunsa seututieltä 332 alkavalta metsäautotieltä. == Vedenlaatu == Vedenlaatua on tutkittu ainakin vuosina 1997–2007. Vesi on hyvin humuspitoista ja melko hapanta. Veden happamuustaso eli pH on vaihdellut tutkimusten mukaan 4,6–5,4. Alusvedessä on esiintynyt aika ajoin hapettomuutta. Kriittisimmät ajankohdat ovat loppu talvi ja -loppukesä. Pintavesissä on talvellakin ollut riittävästi happea kaloille. Hapen kuluttaa vedessä olevien ravinteiden määrä. Päällysvedessä forsforin pitoisuudet ovat vaihdelleet 2000-luvun alussa 20–40 µg/l (mikrogrammaa litrassa) ja alusvedessä jopa 87–120 µg/l. Vaikka pitoisuudet olivatkin koholla, pysyi levätuotanto tuona aikana kurissa. Syytä kohonneille pitoisuuksille ei osata kertoa. Järven virkistysarvon arvosana on huonoimmillaa ollut välttävä, mutta ravinteiden määrät ovat kuitenkin ollet laskemassa. Todellinen arvosana voi nykyään nousta hyvän puolellekin. == Lähteet == Luokka:Liesijärven valuma-alue (Sipsiöjärven valuma-alue) Luokka:Kurun järvet Luokka:Seitsemisen kansallispuisto
Pirttilammi (Ylöjärvi, Luode)

Pirttilammi on Pirkanmaalla Ylöjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma- alueeseen. Pirttilammi on osa Liesijärven valuma-aluetta. == Maantietoa == Lammen pituus on 250 metriä, leveys 100 metriä ja sen pinta-ala on 1,3 hehtaaria. Se sijaitsee Liesijärven pohjoispuolella. Siihen on kaivettu kolme suo-ojaa ympäröivältä Pirttinevalta. Yksi ojista on 250 metrin päässä olevan Koiralammin laskuoja. Pirttilammin eteläpäästä alkaa sen oma laskuoja, joka yhtyy Saukko-ojaan, mikä vuorostaan laskee lopulta Liesijärveen. Rantaviivan pituus on 550 metriä. Lampi on autio eikä sinne johda tietä. Seututieltä 332 alkava Liesijärvelle johtava tie ohittaa lammin 400 metrin päässä. == Lähteet == Luokka:Liesijärven valuma-alue (Sipsiöjärven valuma-alue) Luokka:Kurun järvet
Itä-Timor kesäolympialaisissa 2016

Itä-Timor osallistui kesäolympialaisiin 2016. Sitä edusti kolme urheilijaa kahdessa lajissa. Joukkueen lipunkantajana avajaisissa toimi maastopyöräilijä Francelina Cabral. == Joukkue == === Pyöräily === ;Maastopyöräily * Francelina Cabral – naisten maastoajo === Yleisurheilu === ;Juoksulajit * Augusto Ramos Soares – miesten 1 500 m * Nélia Martins – naisten 1 500 m == Lähteet == Luokka:Valtiot kesäolympialaisissa 2016 Luokka:Itä-Timor olympialaisissa
Philip Hammond

Philip Anthony Hammond (s. 4. joulukuuta 1955 Epping, Essex) on brittiläinen konservatiivipuolueen poliitikko, joka toimi David Cameronin hallituksessa ensin liikenne- ja myöhemmin puolustusministerinä. Brexit-kansanäänestyksen jälkeen Hammond oli valtiovarainministerinä 2016–2019. Hammond on Surreyssä sijaitsevan vaalipiirin, Runnymede and Weybridgen edustaja parlamentin alahuoneessa. == Poliittinen ura == Hammond aloitti David Cameronin hallituksessa liikenneministerinä vuonna 2010, ja vuoden 2011 lokakuussa hänet nimitettiin Liam Foxin tilalle puolustusministeriksi. Vuonna 2014 hän nousi ulkoministeriksi. Aiemmin, ennen konservatiivien nousua hallitukseen, Hammond oli toiminut Cameronin varjohallituksessa työ- ja eläkeasioiden varjoministerinä. Brexit-kansanäänestyksessä Hammond kampanjoi Euroopan unionissa pysymisen puolesta, vaikka häntä pidettiin euroskeptikkona, joka oli puhunut eroamisesta ellei EU:ta uudistettaisi. Brexit-äänestyksen jälkeen Hammond nimitettiin Theresa Mayn hallituksen valtiovarainministeriksi. Hammond toimi valtiovarainministerinä, kunnes Boris Johnson valittiin konservatiivipuolueen johtoon ja samalla uudeksi pääministeriksi heinäkuussa 2019. Hammond oli jo ennen eronpyyntöään kertonut, että mikäli Johnson tulisi valituksi hän ei voisi hyväksyä tämän ajamaa Britannian sopimuksetonta eroa Euroopan unionista. Myöhemmin syyskuussa Hammond ja 20 muuta alahuoneen jäsentä erotettiin konservatiivipuolueesta näiden äänestettyä Johnsonin hallitusta vastaan sopimuksettoman EU-eron estämisen puolesta. == Lähteet == == Aiheesta muualla == Luokka:Yhdistyneen kuningaskunnan konservatiivipuolueen poliitikot Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan puolustusministerit Luokka:Yhdistyneen kuningaskunnan ulkoministerit Luokka:Yhdistyneen kuningaskunnan valtiovarainministerit Luokka:Liikenneministerit Luokka:Vuonna 1955 syntyneet Luokka:Elävät henkilöt
Ilomantsin rautatieasema

Ilomantsin rautatieasema () on Ilomantsin kunnan alueella sijaitseva rautatieliikennepaikka ja rataosuuden Joensuu-Ilomantsi pääteasema. Liikenne Ilomantsiin aloitettiin 1. elokuuta 1967. Vuosina 1967–1969 Ilomantsiin oli tavaraliikenteen lisäksi myös henkilöliikennettä. Radan henkilöliikenne oli oikeastaan koko liikennöinnin ajan kokeiluluontoista, eikä siitä saatu kannattavaa. Ilomantsiin rakennettiin 1970 elementtirakenteinen asemarakennus, samantyyppinen kuin Karjalan radan uusilla asemilla. Vanha asemarakennus on siirretty Korpijärvelle. Vaikka Ilomantsiin ei ollut henkilöliikennettä, oli lipunmyynti asemalla vuoteen 1996, jolloin aseman miehitys lopetettiin. Ilomantsin radan liikenteenohjaus hoidetaan nykyään Joensuusta. Vanha asemarakennus on yhä olemassa yrityskäytössä. Tavaraliikenne, eli lähinnä raakapuun kuormaus, Ilomantsista jatkuu edelleen.Iltanen, Jussi: Radan varrella Karttakeskus 2009, s. 355 Euroopan unionin rataverkon itäisin piste sijaitsee Ilomantsissa.http://vaunut.org/kuva/49562?paik=ilomantsi == Lähteet == == Aiheesta muualla == *Vanhoja kuvia Ilomantsin rautatieasemalta Luokka:Pohjois-Karjalan rautatieliikennepaikat Luokka:Ilomantsin rakennukset ja rakennelmat Luokka:Ilomantsin liikenne
Koulandougou

Koulandougou on maalaiskunta Ségoun alueen Blan piirissä Malissa. Sen keskuskylä N’Toba sijaitsee Banijoen varrella 65 kilometriä Blasta itään. Kunnassa on 4 700 ja keskuskylässä 900 asukasta (vuonna 2009). Koulandougoun kunta rajoittuu etelässä Blan piirin Yangasson, lännessä ja pohjoisessa Fanin ja idässä Sanin piirin Djéguenan kuntiin. Entisestä Yangasson arrondissementista erotettuun kuntaan kuuluu 12 kylää. Asukkaat ovat bambaroita, fulbeja ja soninkeja. Yleisin kieli on bambara. Vallitseva uskonto on islam. Paikallisia elinkeinoja ovat maanviljely, karjanhoito, kalastus, metsien hyödyntäminen ja kaupankäynti. Tärkeimmät viljelykasvit ovat hirssi, riisi, durra, puuvilla, maissi, fonio ja lehmänpapu. Kotieläimiä ovat naudat, lampaat, vuohet, aasit ja siipikarja. Somonot harjoittavat kalastusta. Palveluihin kuuluvat kaksi alakoulua, seitsemän lukutaitokeskusta, koraanikoulu ja terveyskeskus. ==Lähteet== Luokka:Blan piiri Luokka:Malin kunnat
Hongkong kesäolympialaisissa 2016

Hongkong osallistui kesäolympialaisiin 2016. Sitä edusti 37 urheilijaa yhdeksässä lajissa. Joukkueen lipunkantajana avajaisissa toimi uimari Stephanie Au. == Joukkue == === Golf === * Tiffany Chan – naiset === Miekkailu === * Cheung Ka Long – miesten floretti * Vivian Kong – naisten kalpa * Lin Po Heung – naisten floretti === Purjehdus === * Chun Leung Michael Cheng – miesten RS:X * Sin Lam Sonia Lo – naisten RS:X === Pyöräily === ;Maantiepyöräily * Cheung King Long – miesten maantieajo ;Ratapyöräily * Lee Wai Sze – naisten eräajo ja keirin * Leung Chun Wing – miesten omnium * Diao Xiao Juan – naisten omnium ;Maastopyöräily * Chan Chun Hing – miesten maastoajo === Pöytätennis === * Tang Peng – miesten kaksinpeli * Wong Chun Ting – miesten kaksinpeli * Ho Kwan Kit, Tang Peng ja Wong Chun Ting – miesten joukkuekilpailu * Doo Hoi Kem – naisten kaksinpeli * Lee Ho Ching – naisten kaksinpeli * Doo Hoi Kem, Lee Ho Ching ja Tie Ya Na – naisten joukkuekilpailu === Soutu === * Chiu Hin Chun ja Tang Chiu Mang – miesten kevyt pariairokaksikko * Lee Ka Man ja Lee Yuen Yin – naisten kevyt pariairokaksikko === Sulkapallo === * Hu Yun – miesten kaksinpeli * Ng Ka Long – miesten kaksinpeli * Yip Pui Yin – naisten kaksinpeli * Poon Lok Yan ja Tse Ying Suet – naisten nelinpeli * Lee Chun Hei ja Chau Hoi Wah – sekanelinpeli === Uinti === * Geoffrey Cheah – miesten 50 m vapaauinti * Camille Cheng – naisten 50 m, 100 m ja 200 m vapaauinti * Siobhan Haughey – naisten 200 m vapaauinti ja 200 m sekauinti * Yvette Kong – naisten 100 m ja 200 m rintauinti * Claudia Lau – naisten 100 m ja 200 m selkäuinti * naisten 4 × 100 m sekauintiviestijoukkue ** Stephanie Au ** Camille Cheng ** Yvette Kong ** Sze Hang Yu Urheilija Matka Alkuerät Välierät Loppukilpailu Aika Sija Aika Sija Aika Sija Claudia Lau Naisten 100 m selkäuinti 1.01,27 19. Ei edennyt Ei edennyt Ei edennyt Ei edennyt === Yleisurheilu === ;Juoksulajit * Yiu Kit Ching – naisten maraton ;Kenttälajit * Chan Ming Tai – miesten pituushyppy == Lähteet == Luokka:Valtiot kesäolympialaisissa 2016 Kesäolympialaisissa 2016
Niala

Niala on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen eteläpuolisella tasangolla 12 kilometriä Blasta länteen. Kunnassa on 10 300 ja keskuskylässä 2 200 asukasta (vuonna 2009). Nialan kunta rajoittuu pohjoisessa Blan piirin Dienan, idässä Blan, etelässä Beguenén ja lännessä Falon ja Tiemenan kuntiin. Entisestä Blan arrondissementisa erotettuun kuntaan kuuluu seitsemän kylää. Asukkaat ovat etupäässä bambaroita, miniankoja, fulbeja ja dogoneja. Vallitseva uskonto on islam. Lisäksi on kristittyjä ja animisteja. Nialan kautta kulkee Blan ja Falon välinen huonokuntoinen tie. Paikallisia elinkeinoja ovat maanviljely, karjanhoito, metsien hyödyntäminen, käsityöammatit ja kaupankäynti. Tärkeimmät viljelykasvit ovat hirssi, maissi, riisi, durra, maapähkinä, lehmänpapu ja maapapu. Kotieläimiä ovat naudat, lampaat, aasit, siat ja vuohet. Palveluihin kuuluvat kuusi alakoulua, yläkoulu, koulutus- ja kehittämiskeskus (CED), lukutaitokeskukset, terveyskeskus ja sairastupa. Vesihuolto kattaa 80 % tarpeesta. Kunnassa ei ole sähköä. ==Lähteet== Luokka:Blan piiri Luokka:Malin kunnat
Melonta kesäolympialaisissa 2016 – miesten koskimelonnan kanadalaisyksikkö

Miesten koskimelonnan kanadalaisyksikön kilpailu Rio de Janeiron olympialaisissa 2016 pidettiin 7. – 9. elokuuta Estádio Olímpico de Canoagem Slalomissa. Alkuerät melottiin 7. elokuuta. Välierät ja finaalit melottiin 9. elokuuta. Olympiakultaa voitti ranskalainen Denis Gargaud Chanut, joka voitti hieman alle sekunnilla slovakialaisen Matej Beňušin. Olympiapronssia voitti japanilainen Takuya Haneda. ==Radat== ==Tulokset== # Nimi Alkuerät Alkuerät Alkuerät Alkuerät Alkuerät Alkuerät Välierät Välierät Välierät Finaali Finaali Finaali # Nimi 1. lasku Rangaistus 2. lasku Rangaistus Paras # Aika Rangaistus # Aika Rangaistus # 102.03 4 93.48 2 93.48 2 98.06 0 3 94.17 0 1 95.05 0 96.78 6 95.05 6 100.68 0 8 95.02 0 2 98.69 2 94.58 0 94.58 5 98.84 0 6 97.44 0 3 4\. 109.92 4 102.78 0 102.78 14 98.77 0 5 97.57 0 4 5\. 100.47 2 92.23 0 92.23 1 95.63 0 1 97.90 2 5 6\. 99.69 4 94.36 0 94.36 4 98.70 0 4 99.36 4 6 7\. 100.02 2 101.23 0 100.02 12 101.23 2 10 99.69 4 7 8\. 97.33 2 102.39 2 97.33 8 97.93 0 2 101.27 4 8 9\. 111.01 4 99.18 4 99.18 11 101.04 0 9 105.74 4 9 10\. 94.11 0 DNS - 94.11 3 99.36 0 7 109.00 4 10 11\. 97.40 0 151.77 52 97.40 9 101.32 0 11 Karsiutui Karsiutui Karsiutui 12\. 96.67 0 97.72 2 96.67 7 102.70 4 12 Karsiutui Karsiutui Karsiutui 13\. 101.78 0 98.72 4 98.72 10 104.69 0 13 Karsiutui Karsiutui Karsiutui 14\. 110.19 4 100.68 2 100.68 13 108.73 0 14 Karsiutui Karsiutui Karsiutui 15\. 104.93 4 104.83 4 104.83 15 Karsiutui Karsiutui Karsiutui Karsiutui Karsiutui Karsiutui 16\. 122.30 14 105.14 0 105.14 16 Karsiutui Karsiutui Karsiutui Karsiutui Karsiutui Karsiutui 17\. 108.81 8 155.70 52 108.81 17 Karsiutui Karsiutui Karsiutui Karsiutui Karsiutui Karsiutui 18\. 110.94 2 109.27 2 109.27 18 Karsiutui Karsiutui Karsiutui Karsiutui Karsiutui Karsiutui 19\. 120.20 6 121.67 12 120.20 19 Karsiutui Karsiutui Karsiutui Karsiutui Karsiutui Karsiutui ==Lähteet== Miehet kanadalaisyksikkö
IBM Simon

IBM Simon on ensimmäinen IBM:n kehittämä älypuhelin. Puhelinta kehiteltiin koodinimellä ”Angler”. Puhelinta esiteltiin COMDEX-messuilla vuonna 1993 ja se saapui kuluttajille myyntiin 16. elokuuta 1994. Puhelimessa on muun muassa kosketusnäyttö, osoitekirja, muistiolehtiö, sähköpostisovellus ja faksi. Sen hinta oli 1 100 dollaria. Laitteessa oli yksinkertainen ennakoiva tekstinsyöttö nimeltä PredictaKey. == Lähteet == Luokka:IBM:n laitteistot Luokka:Älypuhelimet
Heku

Heku-yhtiöt on suomalainen markkinointi­viestinnän suunnitteluun ja graafisen alan tuotantoon erikoistunut yhtiöryhmä.Teppo Juuvinmaa on Hekun uusi varatoimitusjohtaja. Markkinointi & Mainonta 5.1.2015. Web Archive 2016. Viitattu 7.11.2021. Siihen kuuluvat digitaalista markkinointi­viestintää suunnitteleva Barabra Oy, mainos­elokuva­tuotanto­yhtiö Drama Moving Pictures Helsinki Oy, painotuotteiden ja lehti-ilmoittelun tuotantoon keskittyvä Heku Oy ja tapahtumamarkkinointi­yhtiö Design Thing Oy. Hekun historia juontaa vuonna 1938 perustettuun Helsingin Kuvalaatta­tehdas Oy:öön, jonka alku oli sotavuosien takia hankala. Vuonna 1943 yhtiö myytiin kahdelle kemigrafia-alan ammattilaiselle, joista E. Wathén ryhtyi toimitus­johtajaksi ja E. Laiho tekniseksi johtajaksi.Suomen kuvalaattalaitosten historiaa, 1906–1958, Kemigraafi Klubin 50-vuotisjuhlajulkaisusta 1959, Eero Hämäläisen yksityinen verkkosivusto. Viitattu 10.8.2016. Jaakko Wathénin toimitusjohtajakaudella konsernin emoyhtiöksi tuli 1980-luvulla Helsingin Grafituote Oy.Pirinen, Rauno: eBusiness graafisessa teollisuudessa , Telealan liiketoiminnan tutkimusseminaari 1, Teknillinen korkeakoulu, syksy 2000, s. 10–12. Viitattu 10.8.2016. Reprostudio Luomanen & Raunio Oy:n perustivat Hannu Luomanen ja Timo Raunio vuonna 1984. Sen osakekanta myytiin vuonna 1990 Jorma Korhoselle, Sirpa Korhoselle, Mikko Lännenpäälle ja Tuomo Piipposelle. Reprostudio Luomanen & Raunio Oy osti vuonna 1992 Helsingin Grafituote Oy:n ja Helsingin Kuvalaattatehdas Oy:n (Heku). Vuonna 1993 Reprostudio Luomanen & Raunio ja Heku yhdistyivät nimelle Reprostudio & Heku Oy.Reprostudio & Heku, YTJ Yritys- ja yhteisötietojärjestelmä. Haettu 10.8.2016. Vuonna 1997 tämä yritys myytiin Kauppakaari Oy:lle, josta tuli vuonna 2000 osa Talentumia. Reprostudio & Hekusta tuli näin osa Talentumin premedia-liiketoiminta­ryhmää yhdessä Reprolahden, Offset-Kopion sekä Oy Lito-Scan Ab:n kanssa. Vuonna 2003 Reprostudio & Heku ja Lito-Scan yhdistyivät.Heku ja Lito-Scan yhdistävät liiketoimintansa. Talentum Oyj 13.10.2003. PDF. Web Archive 2016. Viitattu 7.11.2021. Vuosituhannen vaihteessa Reprostudio & Heku kertoi olevansa Pohjoismaiden suurin reprolaitos. Sen liikevaihto oli noin 56 miljoonaa ja henkilöstön määrä 63. Yhtiön päätuotteita olivat ilmoitusaineistot, painoaineistot, kuvamanipulaatiot sekä asiakasyritysten digitaalisten aineistoarkistojen ylläpito. Sen asiakasryhmiä olivat mainostoimistot (84 % liikevaihdosta), kirjapainot sekä mainostajayritykset. Vuonna 2005 yrityksen palveluksesta lähti 25 ihmistä, muiden muassa Reprostudion perustajakaksikko Timo Raunio ja Hannu Luomanen. Raunio kuitenkin jatkoi yrityksen hallituksen puheenjohtajana.Määttänen, Seppo: Telaranta Hekun toimariksi, Markkinointi & Mainonta 11.10.2005. Web Archive 2016. Viitattu 7.11.2021. Vuonna 2007 Talentum myi Hekun Johan Helsingiuksen omistamalle Otso Group Oy:lle ja toimitusjohtaja Petri Telarannalle.Talentum myi reprotoimintansa. Markkinointi & Mainonta 13.6.2007. Web Archive 2016. Viitattu 7.11.2021. ==Lähteet== Luokka: Suomalaiset mainostoimistot
Denis Gargaud Chanut

Denis Gargaud Chanut (s. 22. heinäkuuta 1987) on ranskalainen koskimeloja ja olympiavoittaja. Chanut voitti olympiakultaa Rio de Janeiron olympialaisissa 2016 kanadalaisyksikön koskimelonnassa. Chanut voitti kanadalaisyksikön henkilökohtaisen kilpailun maailmanmestaruuden 2011 sekä kanadalaiskaksikon joukkuekilpailun maailmanmestaruuden 2010 ja 2011: Lisäksi hänellä on MM- kilpailuista kolme hopeaa ja kaksi pronssia. Hän voitti kanadalaisyksikön joukkuekilpailun Euroopan-mestaruuden 2011 ja 2018. Lisäksi hän on saanut EM- kilpailuista kaksi hopeaa ja neljä pronssia. Junioreiden ja alle 23-vuotiaiden EM-kilpailuista hän saavutti yhteensä kaksi kultaa, yhden hopean ja kolme pronssia. ==Lähteet== Luokka:Ranskalaiset melojat Luokka:Ranskalaiset olympiavoittajat Luokka:Vuonna 1987 syntyneet Luokka:Elävät henkilöt
Puukaivo

Puukaivo (eng. tree well tai spruce trap) on alue puun alla, joka syntyy kun puun oksat estävät lumen kasaantumisen niiden alle ja sinne muodostuu tyhjä tila. Puukaivoja esiintyy vain erittäin lumisilla seuduilla, joissa kasvaa suuria havupuita. Puukaivot ovat lähes täysin huomaamattomia, sillä oksat ja lumi peittävät niiden alla piilevän tilan, joka voi olla jopa useita metrejä (jopa viisi metriä). Puukaivoon joutuminen on vaarallista, sillä ihminen pystyy harvoin poistumaan omin avuin puukaivosta. Puukaivoon joutuminen ilman apuja tai apuvälineitä voi johtaa kuolemaan tai vammautumiseen, sillä puukaivoon jouduttuaan uhri jää todennäköisesti jumiin, tukehtuu lumeen tai putoaa . Suksien tai vastaavien pitäminen jalassa, niin että niitä ei saa pois, lisää huomattavasti riskiä jumiin jäämiseen. Puukaivoon joutuminen aiheuttaa noin viidenneksen laskettelukuolemista. ==Lähteet== == Aiheesta muualla == * Video puukaivoon joutumisesta Luokka:Lumi
Y. S. Hämeen-Anttila

Yrjö Sakari Hämeen-Anttila (sukunimi vuoteen 1906 Andelin, 1. syyskuuta 1901 Hämeenlinna – 7. lokakuuta 1989 Hämeenlinna) oli suomalainen filosofian maisteri, tietokirjailija ja everstiluutnantti.Kuka kukin on 1954 (Projekt Runeberg)Find A Grave : Yrjö Sakari Hämeen-Anttila Yrjö Sakari Hämeen-Anttilan vanhemmat olivat kustannusliikkeen johtaja Väinö Hämeen-Anttila ja hänen ensimmäinen puolisonsa norjalaissyntyinen Mary Bridget Tervo (1877–1954). Hän oli naimisissa vuodesta 1931 Ruth Mikal Lindbergin (s. 1910) kanssa. Hämeen- Anttila pääsi ylioppilaaksi 1921 ja kävi Kadettikoulun 1923 sekä Taistelukoulun kapteenikurssin 1931. Hän oli Karjalan kaartin rykmentissä nuorempana upseerina 1923–1928, yleisesikunnassa toimistoupseerina 1928–1936, Porin rykmentissä komppanian päällikkönä ja reservinaliupseerikoulun koulutusupseerina 1936–1938 sekä puolustusministeriössä henkilöasiain toimiston vanhempana toimistoupseerina 1938–1940 ja yleisten asiain osaston toimistoesiupseerina 1940–1947. Hän erosi armeijan palveluksesta everstiluutnanttina 1947. Hämeen-Anttila oli Sanfrid Höglunds träförädlingin palveluksessa vuodesta 1947, Laki ja notariaatti oy:n palveluksessa 1948 ja Sykto Oy:n palveluksessa 1949. Tämän jälkeen hän oli vakuutusyhtiö Kalevan Viitasaaren piirin tarkastajana 1949–1950, Vesannon Niinivedenpään yläkansakoulun opettajana 1950–1952 ja Vesannon keskikoulun rehtorina vuodesta 1953. == Teoksia == Nimellä Y. S. Hämeen-Anttila: * Kunnia- ja ansiomerkkien käyttäminen. Helsinki 1940 * Inkeri : maantiedettä ja historiaa. Otava 1941 * Kunniamerkit ja niiden käyttö. Säilä, Helsinki 1943 == Toimitustöitä == * Puolustusvoimiemme upseeristo 1929 ; toimittaneet L. J. Aalto, J. S. Wallden, Y. S. Hämeen-Anttila. Akateeminen Kustannus Oy, Helsinki 1929 * Puolustusvoimiemme upseeristo ja virkamiehistö 1934 ; toimittaja Y. S. Hämeen- Anttila. Otava 1933 * Puolustusvoimiemme alipäällystö ; päätoimittaja Y. S. Hämeen-Anttila ; toinen toim. Onni Koivisto. Otava 1936 == Lähteet == Luokka:Suomalaiset everstit Luokka:Suomalaiset tietokirjailijat Luokka:Vuonna 1901 syntyneet Luokka:Vuonna 1989 kuolleet
Wapping

Wapping [ˈwɒpɪŋ] on alue itäisessä Lontoossa, sen Tower Hamlets -aluehallintoyksikössä Lontoon Cityn itäpuolella ja Thamesjoen pohjoispuolella. Toisessa maailmansodassa Wapping kärsi pommituksista ja sen jälkeen autioitui ja ränsistyi, kunnes 1980-luvulla tyhjillään olleita varastorakennuksia alettiin muuttaa luksusasunnoiksi. Vuonna 1986 Rupert Murdochin News Corporation siirsi omistamiensa sanomalehtien toimitukset ja painot uusiin tiloihin Wappingiin. Samalla hän uudisti sanomalehtien vanhentunutta painotekniikkaa niin, että vuoden kestäneen tuloksettoman työtaistelun jälkeen noin 4 000 kirjapainotyöntekijää jäi työttömiksi. ”Wappingin taisteluna” tunnettu lakko oli suuren kaivoslakon 1984–1985 ohella yksi Britannian ammattiyhdistysliikkeen suurista tappioista Margaret Thatcherin pääministerikaudella.The end of hot metal printing: GNM Archive teaching resource March 2015, The Guardian, maaliskuu 2015. Viitattu 10.8.2016.News Corp. rakentaa jättipainon Englantiin, Digitoday 18.5.2004. Viitattu 10.8.2016.Macintyre, Donald: Wapping dispute 30 years on: How Rupert Murdoch changed labour relations - and newspapers - forever, The Independent 21.1.2016. Viitattu 10.8.2016. Vuonna 2013 News Corp luopui Wappingin toimitiloistaan."News Corp to Quit Wapping." Birmingham Mail 15.7.2013. Haettu 10.8.2016 palvelusta HighBeam Research (vaatii tilauksen): https://www.highbeam.com/doc/1G1-336778083.html ==Katso myös== *Wappingin rautatieasema ==Lähteet== == Aiheesta muualla == Luokka: Lontoon kaupunginosat
Islanti kesäolympialaisissa 2016

Islanti osallistui kesäolympialaisiin 2016. Sitä edusti kahdeksan urheilijaa neljässä lajissa. Joukkueen lipunkantajana avajaisissa toimi judoka Þormóður Jónsson. Islanti ei saavuttanut yhtään mitalia. == Joukkue == === Judo === Þormóður Jónsson oli ainoa islantilainen Judoka Rion olympialaisissa. Hän osallistui miesten yli 100 kg sarjaan. Jónsson hävisi ensimmäisellä kierroksella puolalaiselle Maciej Sarnackille. === Uinti === Uintiin osallistui kolme islantilaista urheilijaa. Anton Sveinn McKee kilpaili miesten 100 ja 200 metrin rintauinnissa. 100 metrillä hän oli eränsä seitsemäs ajalla 1:01,84, mikä ei riittänyt jatkopaikkaan. 200 metrillä hän ui ajan 2:11,39, mikä ei myöskään riittänyt jatkopaikkaan. Hrafnhildur Lúthersdóttir osallistui naisten 100 ja 200 metrin rintauintiin. Lúthersdóttir eteni alkueristä välieriin ajalla 1:06,81. Välierässään hän oli viides ajalla 1:06,71, mikä takasi paikan loppukilpailuun. Hän oli finaalin kuudes ajalla 1:07,18. 200 metrillä hän eteni alkueristä jatkoon ajalla 2:24,43, mutta välierissä uitu 2:24,41 ei riittänyt loppukilpailupaikkaan. Eygló Gústafsdóttir kilpaili naisten 100 ja 200 metrin selkäuinnissa. 100 metrillä hän eteni alkueristä välieriin ajalla 1:00,89, mutta välierissä uitu 1:00,65 ei riittänyt loppukilpailuun. 200 metrillä Gústafsdóttir pääsi aina loppukilpailuun asti, jossa ui ajan 2:09,44, joka toi hänelle 8. sijan. === Voimistelu === Ainoa islantilainen voimistelija Rion olympialaisissa oli Irina Sazonova, joka osallistui naisten moniotteluun sekä muutaman lajin karsintoihin. Sazonova oli moniottelun 40. oltuaan hevosella 46., eritasonojapuilla 39., puomilla 43. ja permannolla 44. Permannon karsinnoissa hän oli 60., eritasonojapuiden karsinnoissa 58. ja puomin karsinnoissa 64. === Yleisurheilu === Islannilta osallistui kolme yleisurheilijaa Rion olympialaisiin. Aníta Hinriksdóttir kilpaili naisten 800 metrillä, jossa oli alkueränsä kuudes ajalla 2:00,14, mikä ei riittänyt jatkopaikkaan. Guðni Valur Guðnason osallistui miesten kiekonheiton karsintoihin. Hänen paras tulos oli 60,45 metriä, joka oikeutti karsintojen sijalle 21., joka ei riittänyt loppukilpailuun. Naisten keihäänheittoon osallistui Ásdís Hjálmsdóttir, joka oli karsintojen 30. tuloksella 54,92 metriä eikä näin päässyt loppukilpailuun. == Lähteet == Luokka:Valtiot kesäolympialaisissa 2016 Luokka:Islanti olympialaisissa
Togo kesäolympialaisissa 2016

Togo osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi uimari Adzo Kpossi. == Joukkue == === Soutu === * Claire Akossiwa – naisten yksikkö === Uinti === * Emeric Kpegba – miesten 50 m vapaauinti * Adzo Kpossi – naisten 50 m vapaauinti === Yleisurheilu === ;Juoksulajit * Fabrice Dabla – miesten 200 m * Prénam Pesse – naisten 100 m == Lähteet == Luokka:Valtiot kesäolympialaisissa 2016 Kesäolympialaisissa 2016
Carlos Domingos Massoni

Carlos ”Mosquito” Domingos Massoni (s. 4. tammikuuta 1939 São Paulo) on brasilialainen kilpauransa lopettanut koripalloilija, olympiamitalisti, maailmanmestari ja Pan-Amerikan kisojen kultamitalisti. Massoni osallistui koripalloilijanurallaan Brasilian miesten maajoukkueessa neljiin kesäolympialaisiin: Roomassa 1960 ja Tokiossa 1964 Brasilia voitti pronssia, Méxicossa 1968 maa oli neljäs ja Münchenissä 1972 seitsemäs. Massoni voitti Brasilian maajoukkuepelaajana myös maailmanmestaruuden Brasilian kotikisoissa 1963, kaksi muuta MM- mitaliahttp://www.linguasport.com/baloncesto/internacional/mundial/worldcup.htm ja kolme mitalia Pan-Amerikan kisoista. Hän voitti mitaleita myös Etelä- Amerikan mestaruuskilpailuista.Brasilian koripalloliittoOlympics at Sports- Reference.com == Lähteet == * Profiili Brasilian koripalloliitto * Mosquito Bio, Stats and Results Olympics at Sports-Reference.com === Viitteet === == Aiheesta muualla == * Profiili FIBA Archive * Profiili FIBA Archive Luokka:Brasilialaiset koripalloilijat Luokka:Brasilialaiset olympiamitalistit Luokka:Vuonna 1939 syntyneet Luokka:Elävät henkilöt